És a dir, té unes característiques i uns condicionants propis que requereixen una atenció i uns recursos específics per atendre les necessitats de les persones que hi viuen i garantir-ne la qualitat de vida i la igualtat d'oportunitats.
Aquest dossier recull recursos i documents que reflexionen sobre aquesta realitat i donen a conèixer iniciatives i experiències per al desenvolupament i el benestar de la societat rural.
Tots els materials referenciats es poden consultar i agafar en préstec als centres DIXIT.
Elaborat per: DIXIT Centre de Documentació de Serveis Socials
L'actualitat del món rural: els anys de la gran crisi a la Catalunya rural, 2008-2015.
Lleida: Fundació del Món Rural, 2015.
Revisió de l' Atles de la nova ruralitat, publicat el 2009, que incorpora les actualitzacions de dades estadístiques, mapes, etc., i introdueix alguns temes que presenten noves realitats del món rural.
Fa una valoració dels principals canvis experimentats en els darrers anys, tant a nivell social com a nivell econòmic.
Checa Rius, Joan; Soler Rodríguez, Laura; Nel·lo Colom, Oriol.
La percepció i l'atractiu de l'entorn rural en la joventut catalana resident en àrees urbanes.
Barcelona: Direcció General de Joventut, 2019.
El despoblament i l'envelliment de la població de les zones rurals és un repte que ocupa un lloc primordial de l'agenda del desenvolupament sostenible d'aquestes zones.
La manca d'oportunitats que ofereix a la joventut en dificulta el relleu generacional i la vertebració social.
Aquesta publicació presenta una anàlisi de l'interès, la previsió i les motivacions de les persones joves d'anar a viure a entorns rurals i planteja qüestions rellevants per fomentar-ne l'arrelament i/o el retorn.
Consell de l'Audiovisual de Catalunya.
Recomanacions sobre el tractament del món rural als mitjans audiovisuals.
Barcelona: Consell de l'Audiovisual de Catalunya, 2009.
El CAC proposa un total de 18 recomanacions per al tractament del món rural als mitjans de comunicació (en l'àmbit de la informació, la publicitat i la ficció ) que garanteixin l'atenció informativa a la diversitat del territori i l'equilibri territorial, defugi els estereotips i doni a conèixer tots els àmbits socials i territorials de Catalunya.
Enquesta a la joventut de Catalunya 2017.
Barcelona: Departament de Treball, Afers Socials i Famílies, 2018.
Diversitat espacial en els hàbits i les condicions de vida juvenil", elaborat pel Grup d'Estudis sobre Energia, Territori i Societat (GURB) de la Universitat Autònoma de Barcelona, dona a conèixer l'impacte del territori sobre la situació i necessitats de la joventut a Catalunya, analitzant els aspectes següents: les trajectòries educatives i la formació; l'ocupació i les condicions al mercat laboral; les condicions socials; l'emancipació i les estructures familiars; la salut; la participació en la vida pública i ciutadana.
Envellir tal i com s'ha viscut: guia per a la creació d'un centre de serveis d'àmbit rural per a les persones grans.
Salt: Consorci d'Acció Social de Catalunya, 2011.
Guia dirigida als responsables tècnics i polítics del món social que formen part dels governs locals de municipis de menys de 5.000 habitants, que mostra els objectius i els beneficis d'una plataforma de serveis per a les persones grans, que presta una atenció integral i flexible per atendre les necessitats específiques de cada usuari alhora que estableix sinèrgies amb la comunitat i l'entorn més proper.
Informe que presenta propostes per a la millora del nivell i la qualitat de vida del món rural a partir de l'anàlisi de les dades dels aspectes següents: la situació socioeconòmica; les infraestructures i equipaments socials; el patrimoni ambiental, històric i cultural; les polítiques públiques relacionades amb el desenvolupament rural.
La nova pagesia: relleu generacional en el marc d'un nou paradigma agrosocial.
Barcelona: Departament de Benestar Social i Família, Direcció General de Joventut, 2015.
Resum de la tesi doctoral guanyadora del Premi Joventut 2012 sobre el fenomen de la nova pagesia a Catalunya.
Analitza la problemàtica del relleu generacional al camp català a partir del paper de les persones joves en la configuració d'un nou paradigma agrosocial basat en la producció ecològica i la venda de proximitat, així com en una actitud optimista i oberta a la innovació.
La darrera part de l'informe presenta 5 experiències de dones emprenedores que lideren iniciatives d'èxit en l'ús de les TIC que impulsen nous models de desenvolupament rural, no només econòmic sinó també social, ambiental i sostenible.
Diagnosi sobre les caraterístiques i les necessitats de les dones amb discapacitat en el món rural.
Partint d'un taller i d'entrevistes estructurades, l'informe recull les seves opinions respecte la seva qualitat de vida, la seva vida quotidiana (domèstica, productiva i reproductiva) i les discriminacions que pateixen (a nivell de recursos, accessibilitat, etc.) i que limiten el seu apoderament i autonomia.
La població rural d'Espanya: dels desequilibris a la sostenibilitat social.
Barcelona: Fundació la Caixa, 2009.
Recerca sociològica que detecta tres grans factors que s'entrellacen i plantegen un repte social per al món rural: els desequilibris demogràfics, que es manifesten en els processos de masculinització i envelliment de la població; les desigualtats de gènere tant a l'àmbit productiu com de participació; el desequilibri en l'accés a la mobilitat, que pot representar, però, una oportunitat, si s'apliquen polítiques orientades al desenvolupament harmònic de les àrees rurals.
Barcelona: Departament d'Agricultura, Ramaderia, Pesca i Alimentació, 2016.
Programa que té la voluntat de visualitzar i reconèixer el paper de les dones dins el marc de les explotacions agràries i pesqueres.
Incorpora la dimensió de gènere en totes les seves actuacions, a fi de promoure una política activa i visible d'integració de la perspectiva de gènere i garantir la igualtat d'oportunitats entre homes i dones.
Proposta de millora organitzativa del servei de transport adaptat dels consells comarcals del Segrià, la Noguera, les Garrigues i el Pla d'Urgell: projecte de final de curs "Jo dirigeixo serveis socials".
Barcelona: Departament d'Acció Social i Ciutadania, 2010.
Treball acadèmic que fa una proposta de gestió supracomarcal del servei de transport adaptat a les comarques de Lleida per a la millora del nivell d'eficàcia i eficiència, de manera que es puguin atendre totes (o la major part) de les demandes de transport adaptat i que el cost final per usuari i usuària sigui raonable.
Informe que presenta les característiques i les necessitats de la població discapacitada que viu en entorns rurals a Espanya.
Descriu els factors de risc, les dificultats però també les oportunitats per a la inclusió plena, fa propostes de millora i mostra exemples de bones pràctiques, com per exemple, La Fageda Fundació.
Ruralitat i immigració: la integració de les persones immigrades en el món rural català.
Lleida: Fundació del Món Rural, 2008.
Obra que aplega les aportacions i les experiències d'un gran nombre de professionals i entitats que reflexionen al voltant de diversos temes: caracterització de la immigració rural catalana; línies estratègiques per a la integració de les persones immigrades en un medi rural; recull de més d'una vintena de bones pràctiques i accions d'acollida i integració de comarques d'arreu de Catalunya.
L'Associació Britànica de Treballadors Socials publica aquest manual sobre el treball social al medi rural d'Escòcia i en revisa els models organitzatius i els recursos, els serveis a les persones, la tipologia d'usuaris (infants i famílies, persones grans, minories, persones migrades, etc.), la pràctica professional, l'ús de les TIC, etc.
A: Alternativas, núm. 17 (2010), p.
A: RES Revista de Educación Social, núm. 27 (jul./dic.
"Model evolutiu d'organització d'una comarca rural: aplicacions pràctiques en el treball social".
A: RTS: revista de treball social, núm. 200 (des.
"Noves ruralitats: [monogràfic]".
A: Documents d'ànàlisi geogràfica, vol. 62, núm. 3 (2016)
A: Zerbitzuan, núm. 66, (ira.-sep.
Associació de Dones del Món Rural, Pageses i Ramaderes de Catalunya
El seu objectiu és "donar visibilitat a la feina de les dones del món rural, defensar els seus interessos i necessitats, crear sinèrgies i millorar la igualtat d'oportunitats del sector".
L'associació, constituida el 2019 i que anteriorment actuava sota el nom de Grup de Dones del Món Rural, "es constitueix com una font de referència per proporcionar informació sobre la situació social i econòmica, les preocupacions i les necessitats reals de les dones del món rural als responsables polítics, a la societat i als mitjans de comunicació".
Xarxa regional de desenvolupament rural creada el 2010 que té la missió de promoure el desenvolupament rural i donar suport als 12 Grups d'Acció Local (GAL) catalans que gestionen l'enfocament i els ajuts LEADER a Catalunya.
Creada l'any 2006 per Acord de Govern per donar continuïtat al I Congrés del Món Rural, la fundació treballa per evidenciar el valor estratègic de l'entorn rural en el desenvolupament sostenible de Catalunya.
Té les següents línies estratègiques d'actuació: el valor del món rural, l'equilibri territorial i la sostenibilitat, i la dinamització econòmica i social.
Programa per al retorn i la inserció laboral de joves al medi rural
Projecte que duu a terme accions per incentivar i facilitar el retorn a les zones rurals d'origen, l'arrelament i la inserció laboral dels joves.
Està impulsat per la Direcció General de Desenvolupament Rural del Departament d'Agricultura, Ramaderia, Pesca i Alimentació i la Direcció General de Joventut del Departament d'Afers Socials i Famílies, a partir d'una iniciativa conjunta de la Fundació del Món Rural i de l'Associació d'Iniciatives Rurals de Catalunya, amb la col·laboració dels Grups d'Acció Local Leader de Catalunya i la xarxa de professionals de joventut.
Projecte que s'emmarca en el programa europeu de cooperació transfronterera Interreg V-A Espanya-França-Andorra (POCTEFA) 2014-2020, creat per fomentar la formació i la mobilitat dels joves amb l'objectiu de reforçar el desenvolupament sostenible i la integració econòmica i social del territori fronterer d'Espanya, França i Andorra.
SUMAR Serveis públics d'acció social de Catalunya
Entitat pública formada per diferents administracions públiques, d'àmbit local i comarcal que desenvolupa serveis socials de qualitat i proximitat al món local d'arreu del territori català.
Aposta també pel disseny de nous programes socials, projectes d'innovació i la gestió del coneixement.
Creada el 2008 per la Comissió Europea, aquesta xarxa treballa, en base al projecte LEADER, per a l'aplicació efectiva dels programes de desenvolupament rural (PDR) dels estats membres de la Unió Euorpea, generant i facilitant la cooperació i l'intercanvi d'informació.
Estableix uns reglaments bàsics que defineixen un marc jurídic comú i desplega quatre línies estratègiques d'actuació: zones rurals intel·ligents i competitives; l'ecologització de l'economia rural; la inclusió social i el canvi demogràfic; el relleu generacional.